না, সবাই তাঁর ছাত্র ছিল না। একজনকে অমুক জায়গায় দেওয়া দরকার, সে যাইতে চাইত না। তবু তাকে জোর করে সেখানে দেওয়া হল — এ রকম ব্যাপার ঘটত আরকি। ধর, উনি কোথাও কোনো কনফারেন্সে গেছেন, কনফারেন্স থেকে বাইর হইয়া একটা কথা বললেন, সেটা ঠিক মতো ব্যাখ্যা হচ্ছে না; তিনি তখন বলতেন, আরে, ঘোড়ার কাম কি গাধা দিয়া অয়? তিনি অসম্ভব সুন্দর সুন্দর কথা বলতেন। তিনি খুব হাস্যরস করতে পারতেন। একটা মজার ঘটনা মনে আছে, ড. সাজ্জাদ আহমেদ চৌধুরী একবার বললেন, স্যার, আপনারে আমি প্রফেসর করে ফেলব। তখন উনি বললেন, আর যাই করেন, এইটা কইরেন না। প্রফেসর রাজ্জাক জাতীয় অধ্যাপক হলেন ১৫ মার্চ ১৯৭৫ সালে। সবাই তাঁকে খুব সম্মান করতেন। যেটা সত্য তিনি সেটা বলতেন।